text: [{"text_idx": "#000001", "text": "F\u00f8royar i\u0301 finaluni i\u0301 Baltic Cup"}, {"text_idx": "#000004", "text": "Ta\u00f0 enda\u00f0i vi\u00f0 einum s\u00f8tum 3-2 stri\u0301\u00f0ssigri mo\u0301ti Lettlandi. Solei\u00f0is skrivar Fo\u0301tbo\u0301ltssamband F\u00f8roya um ha\u0301lvfinaluna hja\u0301 f\u00f8roysku kvinnunum i\u0301 Baltic Cup mo\u0301ti Lettlandi i\u0301 dag."}, {"text_idx": "#000005", "text": "Ta\u00f0 var Heidi Sevdal, i\u00f0 syrgdi fyri einari f\u00f8royskari dreymabyrjan, ta\u0301 hon i\u0301 tri\u00f0ja minutti skora\u00f0i til 1-0, eftir at ein leysur bo\u0301ltur enda\u00f0i hja\u0301 henni. Hetta var landsli\u00f0sma\u0301l nummar 23 hja\u0301 Heidi."}, {"text_idx": "#000006", "text": "Tann lei\u00f0slan helt s\u00e6r til ste\u00f0gin, men a\u0301\u00f0renn eitt korter av seinna ha\u0301lvleiki var fari\u00f0, hev\u00f0i Lettland vent dystinum og lagt seg a\u0301 odda 2-1."}, {"text_idx": "#000007", "text": "Hesum vendu f\u00f8roysku kvinnurnar to\u0301 vi\u00f0 go\u0301\u00f0um stri\u0301\u00f0sanda og tveimum ma\u0301lum seinastu l\u00f8tuna av dystinum. Fyrst var ta\u00f0 Ru\u0301na Jacobsen, sum vi\u00f0 si\u0301num fyrsta landsli\u00f0sma\u0301li, og eftir gott upplegg fra\u0301 Sannu Svarvadal, javna\u00f0i til 2-2."}, {"text_idx": "#000008", "text": "Um hetta hev\u00f0i hildi\u00f0 s\u00e6r, var dysturin farin til bortssparkskapping, men fimm minuttir fyri leiklok skora\u00f0i li\u00f0skiparin A\u0301sla Johannesen sigursma\u0301li\u00f0 fyri F\u00f8royar eftir eina go\u0301\u00f0a umstilling."}, {"text_idx": "#000009", "text": "Vi\u00f0 sigrinum hava kvinnurnar tryggja\u00f0 s\u00e6r pla\u0301ss i\u0301 finaluni i\u0301 Baltic Cup, har F\u00f8royar skulu sp\u00e6la mo\u0301ti vinnaranum av dystinum millum Estland og Litava. Hesin dysturin er seinni i\u0301 dag - finalan i\u0301 Estlandi ver\u00f0ur sunnudagin."}, {"text_idx": "#000015", "text": "Team Klaksvi\u0301k to\u0301k tvey stig i\u0301 fyrstu royndini"}, {"text_idx": "#000018", "text": "KI\u0301 misti lei\u00f0sluna i\u0301 fyrstu royndini"}]